Document ID: 31989R0502

*****
ΚΑΝΟΝΙΣΜΟΣ (ΕΟΚ) αριθ. 502/89 ΤΟΥ ΣΥΜΒΟΥΛΙΟΥ
της 27ης Φεβρουαρίου 1989
για την τροποποίηση του κανονισμού (ΕΟΚ) αριθ. 2735/88 για την κατάργηση του κανονισμού (ΕΟΚ) αριθ. 1021/88 όσον αφορά ορισμένους ηλεκτρονικούς ζυγούς που συναρμολογούνται στην Κοινότητα από την TEC (UK) Ltd
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 13 παράγραφος 10,
την πρόταση που υπέβαλε η Επιτροπή μετά από διαβουλεύσεις στα πλαίσια της συμβουλευτικής επιτροπής όπως προβλέπεται από τον προαναφερόμενο κανονισμό,
Εκτιμώντας τα ακόλουθα:
Διαδικασία
(1) Το Συμβούλιο, με τον κανονισμό (ΕΟΚ) αριθ. 1021/88 (2), επέκτεινε την ισχύ του δασμού αντιντάμπινγκ που επιβάλλει ο κανονισμός (ΕΟΚ) αριθ. 1058/86 (3) σε ορισμένους ηλεκτρονικούς ζυγούς που συναρμολογούνται στην Κοινότητα από την TEC (UK) Ltd .
(2) Τον Ιούνιο του 1988, η TEC (UK) Ltd πρότεινε την ανάληψη υποχρέωσης. Η Επιτροπή εξακρίβωσε, στις εγκαταστάσεις της εν λόγω εταιρείας, ότι με την ανάληψη υποχρέωσης έπαυαν να ισχύουν οι προϋποθέσεις που δικαιολογούσαν την επέκταση της ισχύος του δασμού αντιντάμπινγκ που αναφέρεται στο σημείο 1.
(3) Η Επιτροπή, μετά από διαβουλεύσεις, δέχθηκε αυτή την ανάληψη υποχρέωσης με την απόφαση 88/398/ΕΟΚ (4), και το Συμβούλιο, με τον κανονισμό (ΕΟΚ) αριθ. 2735/88 (5), κατάργησε τον κανονισμό (ΕΟΚ) αριθ. 1021/88.
(4) Η απόφαση να γίνει δεκτή η ανάληψη υποχρέωσης την οποία πρότεινε η TEC (UK) Ltd λήφθηκε στις 15 Ιουλίου 1988, ενώ ο κανονισμός (ΕΟΚ) αριθ. 2735/88 για την κατάργηση του κανονισμού (ΕΟΚ) αριθ. 1021/88 άρχισε να ισχύει στις 2 Σεπτεμβρίου 1988. Υπ' αυτές τις περιστάσεις θεωρείται σκόπιμο να εισπραχθεί ο δασμός μόνο μέχρι την ημερομηνία αποδοχής της ανάληψης υποχρέωσης εκ μέρους της Επιτροπής, δεδομένου ότι το Συμβούλιο είναι πεπεισμένο ότι, από την ημερομηνία αυτή, η τήρηση των όρων της ανάληψης υποχρέωσης εξαλείφει τους λόγους για την επιβολή του δασμού αντιντάμπινγκ.
(5) Επομένως, πρέπει να τροποποιηθεί ο κανονισμός (ΕΟΚ) αριθ. 2735/88 ώστε να αποκτήσει αναδρομική ισχύ, από την ημερομηνία κατά την οποία η Επιτροπή αποδέχθηκε την ανάληψη υποχρέωσης που πρότεινε η TEC (UK) Ltd,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΟΚ) αριθ. 2735/88 αντικαθίσταται από το ακόλουθο κείμενο:
«Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 15 Ιουλίου 1988.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
(1) ΕΕ αριθ. L 209 της 2. 8. 1988, σ. 1.
(2) ΕΕ αριθ. L 101 της 20. 4. 1988, σ. 1.
(3) ΕΕ αριθ. L 97 της 12. 4. 1986, σ. 1.
(4) ΕΕ αριθ. L 189 της 20. 7. 1988, σ. 27.
(5) ΕΕ αριθ. L 244 της 2. 9. 1988, σ. 1.

Labels: 18
4
1